Norsk salmebok 2013

Norsk salmebok 2013 : For kirke og hjem / For kyrkje og heim (N13) er hovedsalmeboka i Den norske kirke. Den er gitt ut på Eide forlag, og ble tatt i bruk første søndag i advent 2013.

Boken er delt i en salmedel og en del for liturgiske sanger. Det er 899 salmer i salmedelen, og av disse er 596 videreført fra Norsk Salmebok, 147 fra Salmer 1997 mens 336 tekster er nye. Salmene i boken er på de norske målformene, i tillegg til nord-, sør- og lulesamisk, kvensk og også dialektvarianter av norsk er tatt med. Det er også med sanger på engelsk og andre språk.Norsk salmebok 2013 – statistikk over kilder og språk – kirken.no. Lest 27. august 2015 

Salmeboken favner bredt med tanke på sjangre og geografisk og tidsmessig opphav til salmene.Kort om Norsk salmebok 2013 – kirken.no. Lest 27. august 2015

Da salmeboken hadde vært i bruk i ett år, sendte NRK «sakte-TV»-programmet Salmeboka minutt for minutt første søndag i advent 2014. Dette ble en suksess, og 2,2 millioner seere var innom den 60 timer lange sendingen.«Salmeboka» lokket over to millioner TV-seere – VG. Lest 27. august 2015 

 Se også 
 Liste over forfattere i Norsk Salmebok 2013
 Liste over komponister i Norsk Salmebok 2013
 Salmer i Norsk salmebok 2013

Referanser

Eksterne lenker
 Forlagets side om boken

kategori:salmebøker
Kategori:Bøker fra 2013